Unterer Wöhrd

Da Untere Wöhrd is a Flussinsl in da Donau im Stodgebiet vo da deitschn Stod Rengschburg.
De Insl is de östliche vo de beidn Donau-Insln in Rengschburg.

 Log und Onbindung 

Zwischn Flusskilometa 2.381,3 und 2.377,8 vo da Donau lieng de beidn Insln Oberer Wöhrd und Unterer Wöhrd im Stodgebiet vo Rengschburg. Da Untere Wöhrd is de östliche vo de Insln und eastreckt se vo da Lazarettspitze bis zua Steinernen Brücke. Mid oana Flechn vo uma 28 ha und oana Läng vo rund 1,8 km isa de kloanare vo de beidn Insln.
De Vakeahsvabindung zua Rengschburga Oidstod geht iwa de Eiserne Brücke. Im Ostn gibts a Auffoaht auf de Nibelungenbrücke. De Fuaß- und Rodbrugg Grieser Steg schofft de Vabindung zu Stadtamhof. Da gemauate Stoadomm Am Beschlächt is bei normoin Wossastond in Richtung vo da Badstroß aufm Oberen Wöhrd passiaboa.

 Im Netz 
 Bayern Atlas

Unterer Wohrd